ປະທານາທິບໍດີ ໂອບາມາ ເປີດ ອະນຸສາວະລີ ນັກ​ລົບ​ເກົ່າອາເມຣິກັນ​ ທີ່ພິການ 
ປະທານາ​ທິບໍດີ ໂອບາມາ ​ກ່າວ ໃນ​ວັນ​ອາທິດ​ວານ​ນີ້ ວ່າ ອະນຸສອນ​ສະຖານ ແຫ່ງ​ນີ້ ຄວນ​ຈະ​ເປັນ “ສິ່ງ​ເຕືອນ​ຄວາມ​ຊົງ​ຈຳ​ວ່າ ປະ​ເທດ​ນີ້ ມີ​ພາລະ​ໜ້າ​ທີ່​ອັນ​ໃດ” ຕໍ່ພວກນັກລົບເກົ່າ.
ປະທານາທິບໍດີ ບາຣັກ ໂອບາມາ ໄດ້ສະແດງຄວາມເຄົາລົບ ຕໍ່ ບັນດານັກລົບເກົ່າ ທີ່ໄດ້ຮັບບາດເຈັບ ໃນຂະນະທີ່ກ່າວເປີດ ອະນຸສາວະລີນັກລົບເກົ່າສະຫະລັດ ເພື່ອເປັນກຽດແກ່ເຂົາເຈົ້າ ເມື່ອວັນອາທິດວານນີ້ ທ່ານປະທານາທິບໍດີ ກ່າວວ່າ ອະນຸສາວະລີໃໝ່ ຢູ່ວໍຊິງຕັນດີຊີ ແຫ່ງນີ້ ແມ່ນເປັນອານຸສອນສະຖານ ຂອງລະຍະເວລາສອງ ສັດຕະວັດຂອງຊາວອາເມຣິກັນ ຜູ້ທີ່ໄດ້ຮັບບາດເຈັບໂດຍທາງ ຮ່າຍກາຍ ຫຼື ທາງຈິດໃຈ ໃນເວລາຕໍ່ສູ້ເພື່ອຊາດສະຫະລັດ ທ່ານເວົ້າວ່າ ຄະນະລັດຖະບານຂອງທ່ານໂອບາມາ ໄດ້ຖືກຕຳນິຕິຕຽນຢ່າງໜັກ ເມື່ອຕົ້ນປີນີ້ ເວລາ ຫົວໜ້າກົມນັກລົບເກົ່າໄດ້ລາອອກຈາກຕຳແໜ່ງ ທ່າມກາງລາຍງານຂ່າວຫຼາຍໆກະແສ ທີ່ກ່າວວ່າ ບັນດານັກລົບເກົ່າໄດ້ຮັບການຮັກສາສຸຂະພາບທີ່ບໍ່ເຕັມເໝັດເຕັມໜ່ວຍ ແລະ ຕ້ອງໄດ້ລໍຖ້າຫຼາຍເດືອນ ກ່ວາຈະໄດ້ຮັບການຮັກສາ ປະທານາທິບໍດີໄດ້ກ່າວ ໃນວັນອາທິດວານນີ້ ວ່າ ອະນຸສອນສະຖານແຫ່ງນີ້ ຄວນຈະເປັນ  ຊຶ່ງທ່ານກ່າວຕໍ່ໄປວ່າ: